
ประกาศองค์การบริหารส่วนตำบลควนพัง

เรื่อง  วัน  เวลา  และสถานที่ตรวจรับงานจ้าง
โครงการปรับปรุงระบบประปาบ้านทุ่งค้อ  หมู่ที่  ๒  ตำบลควนพัง
อำเภอร่อนพิบูลย์  จังหวัดนครศรีธรรมราช

…………………………



ตามที่องค์การบริหารส่วนตำบลควนพัง   อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ   ห้างหุ้นส่วนจำกัด  แก้วเรืองฤทธิ์ก่อสร้าง ดำเนินการโครงการปรับปรุงระบบประปา   บ้านทุ่งค้อ  หมู่ที่ ๒  ตำบลควนพัง  โดยทำการติดตั้งปั๊มสูบน้ำดิบแบบชนิดจุ่ม (Submersible) ไม่ต่ำกว่า ๓ แรงม้า ติดตั้งปั๊มน้ำดีแบบหอยโข่ง และวางระบบท่อเมน ระยะทางยาวรวม ๓,๒๗๕ เมตร พร้อมติดตั้งป้ายประชาสัมพันธ์โครงการ  โดยวิธีสอบราคา  รายละเอียดตามสัญญาจ้าง เลขที่ ๒๗/๒๕๕๖  ลงวันที่ ๒๖  กันยายน  ๒๕๕๖ วงเงินตามสัญญา  ๑,๐๕๕,๐๐๐  บาท วันเริ่มสัญญา  ๒๗  กันยายน ๒๕๕๖  วันสิ้นสุดสัญญา  ๒๕  พฤศจิกายน   ๒๕๕๖ นั้น
        

บัดนี้  ผู้รับจ้างได้ส่งมอบงานจ้าง ตามหนังสือส่งมอบงานจ้าง ลงวันที่  ๖ ธันวาคม  ๒๕๕๖  เพื่อให้คณะกรรมการตรวจรับงานจ้างได้ตรวจรับงานจ้างต่อไป  ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่   ๑๖   ธันวาคม  ๒๕๕๖  เวลา  ๑๐.๐๐  น. เป็นต้นไป 
         

เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     
องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             


ประกาศ ณ วันที่   ๑๓   เดือน  ธันวาคม   พ.ศ.  ๒๕๕๖
                           
                         
(ลงชื่อ)                   นุกูล  ธานีรัตน์
                                           
                        ( นายนุกูล  ธานีรัตน์ )




             นายกองค์การบริหารส่วนตำบลควนพัง
